કોંગ્રેસ પર પ્રહાર કરતાં મુખ્યપ્રધાને જણાવ્યું હતું કે કોંગ્રેસ પાસે કશું નથી અને તે માત્ર અલ્પેશ ઠાકોર, હાર્દિક પટેલ અને જીજ્ઞેશ મેવાણી ત્રણની સામે શરણાર્થી બની ગઈ છે. આ ત્રણ લોકોની પાછળ કોંગ્રેસ ગઈ છે, તે કોંગ્રેસનો પરાજય નિશ્ચિત કરશે. આ ત્રણ લોકોની પાછળ જેવી રીતે કોંગ્રેસ લાગી છે તે જોતા લાગે છે કે કોંગ્રેસ પોતાની હાર ભાળી ગઈ છે. આ ત્રણ લોકો કોંગ્રેસના આયોજન હેઠળ કામ કરી રહ્યા છે. દેશના વિકાસ માટે ગાંધીજીએ જે કોંગ્રેસ બનાવી હતી તે વાતથી કોંગ્રેસ ભટકી ગઈ છે. પ્રદેશ કોંગ્રેસ ભરતસિંહ સોલંકીએ કહ્યું હતું કે ગુજરાતમાં કોંગ્રેસને 125થી વધુ બેઠકો મળશે, અને ભાજપને 50થી ઓછી બેઠકો મળશે.